تورکیه‌نین خاریجی ایشلر ناظیری مولود چاووش اوغلو، سوریه‌ده رژیم گوج‌لری‌نین آزاد سوریا اوردوسونا هوجومونون، 24 آوقوستدا تورک سلاح‌لی قوه‌لری‌نین لیدئرلیگینده باشلادیلان فیرات قالخانی حرکاتینی دایان‌دیرا بیلمه‌یه‌جگینی سؤیله‌دی.
خاریجی ایشلر ناظیری مولود چاووش اوغلو پایتاخت آنکارادا سودان-ین خاریجی ایشلر ناظیری ابراهيم غندور ایله گؤروشدو.
ایکی ناظیر گؤروشدن سونرا بیرگه مطبوعات کونفرانسی کئچیردی.
مولود چاووش اوغلو سوریه رژیمینه عایید هلیکوپترلرین آزاد سوریا اوردوسونا قارشی هوجومو ایله علاقه دار بیلدیردی کی: "سوریه رژیمی داعش ایله موباریزه آپاران قوه‌لره هوجوم ائدیر. رژیم و دستکچیلری‌نین گوندمیندکی پلان‌لاری‌نین نه اولدوغونو آچیق-آشکار گؤروروک. رژیم قوه‌لری‌نین آزاد سوریا اوردوسونا قارشی هوجومو عملیاتی دایاندیرماز. "فرات قالخانی" عملیاتی داوام ائده‌جک. ال باب قورتاریلاناده‌ک  داوام ائدجک’’ دئیه بیلدیردی.
